Tanja Ribič ~ Ne boste verjeli, kaj je Branko Đurić rekel Tanji Ribič, ko jo je še skušal osvojiti!

Tanja Ribič je igralka in pevka z zavidanja vrednim stasom. Za seboj ima številne uspešne zgodbe tako poslovne, kot tisto znano ljubezensko, s svojim možem Đurom.

Kaj trenutno počnete v življenju, s čim se ukvarjate, kaj vam je pomembno?

Ukvarjam se s svojimi najbližjimi, s svojimi živalmi, svojim poklicem in s sabo in mojo duhovno rastjo in zdravjem… uff, koliko stvari, sem zdaj naštela! To so pač moji imperativi… (smeh)

Vaša prva avtorska predstava – Tako ti je mala je premiero doživela 11. aprila v ljubljanskem SiTi teatru. Kaj je rdeča nit predstave in kakšna so pričakovanja?

Rdeča nit sem jaz s svojimi pogledi. Pogledi ženske, igralke, Slovenke, kritične Zemljanke.

Od kod ste črpali navdih?

Iz svojega življenja in okolice.

V predstavi odkrito govorite tudi o slovensko-bosanski ljubezenski navezi. Kakšne glavne razlike v ljubezni med enimi in drugimi opažate?

V ljubezni ni razlik. Obstaja ena sama ljubezen. Vseobsežna in absolutna. Razlike so edino v izražanju.

Kaj za vas sicer pomeni ljubezen?

Smisel in izvor življenja. Vse svoje življenje se sprašujem, kaj je to in z zorenjem vedno bolj odkrivam njen pomen in moč.

Vaša prva asociacija na ljubezen?

Harmonija.

Za koga in kaj vse bi lahko rekli, da ljubite v svojem življenju?

Najpomembneje je ljubiti sebe. S tem imamo običajno največ težav. Zato iščemo sebe prevečkrat v drugih. Ljubim moža in hčerki. In to si večkrat povemo.

Je po vašem mnenju samskost obdobje, ki ga je treba čim prej končati, ali pa morda najlepše obdobje v življenju, ki ga je treba pošteno izkoristiti za raziskovanje?

Ni pravila. Najboljši je tisti status, ki posameznika najbolj izpolnjuje.

Nam lahko zaupate kakšno “odštekano zgodbo”, ki se vam je pripetila v vašem ljubezenskem življenju ;)?

Ko me je moj mož pred mnogimi leti opazoval v gledališču, ko še nič skoraj nisva vedela drug o drugem in so naju komaj seznanili, mi je rekel:” Podobna si moji drugi ženi:”

-“Aja? Koliko si jih pa imel?” Ga vprašam.

-“Eno:” Mi je mirno odgovoril.

Internet je danes ves čas z nami – v žepu na mobilnem telefonu. Ali veste, da se že blizu 30% Slovencev (skoraj vsak 3. par) danes spozna prek spleta?

No, vsaj ena pozitivna stvar elektronike.

Ona-on.com največji slovenski spoznavni portal za samske, z več kot 20.000 pari in več kot 175.000 registriranimi uporabniki, vsak dan ustvari najmanj dva nova para! Se vam zdi to presenetljivo?

Ljudje so osamljeni in nimajo časa hodit naokoli. V bistvu me ne preseneča. Me pa veseli, da se najdejo sorodne duše!

Poznate kakšen par, ki se je spoznal prek spleta, ona-on.com?

Ne.

Kaj bi sporočili vsem samskim uporabnikom ona-on.com, ki ljubezen svojega življenja še iščejo?

Iščite, kdor premore ljubezen, mu bo povrnjena!